Document ID: /roh_data/filtered/fineweb-2-filterrobots_roh.jsonl.gz/4137

Suenter che Horst Seehofer, il minister da l'intern e schef da la CSU, ha annunzià ch'el veglia sa retrair dad omadus uffizius, datti uss tuttina in ulteriur discurs cun la CDU davart la dispita d'asil en Germania. Sche la CDU vegn lura encunter a la CSU en la politica d'asil, vul Seehofer reponderar sia demissiun.
Per Seehofer che vul reglas pli severas per acceptar dumondas d'asil, datti trais schliaziuns pussaivlas en la dispita d'asil: L'emprima è che la CSU cedia e saja pronta da suandar il curs da Merkel. La segunda è che Seehofer ordinescha sco minister da l'intern che tscherts requirents d'asil vegnan franads al cunfin - encunter la cunvegna cun l'Uniun europeica. La terza saja ch'el sa retiria sco schef da la partida e sco minister da l'intern.
Cuntrari a Seehofer na vul la chanceliera Angela Merkel betg in agen curs en la politica d'asil per la Germania. Ella vul ina cunvegna europeica.
RR novitads 06:00